pythainlp/thai-wiki-dataset-v3 huggingface dataset:
พิเพอรีน

พิเพอรีน  (Piperine) เป็นแอลคาลอยด์ในกลุ่มพิเพอริดีน พบมากในเมล็ดพริกไทยและดีปลีซึ่งอยู่ในวงศ์ Piperaceae สารพิเพอรีน เป็นสารที่ให้รสร้อน ออกฤทธิ์กระตุ้นต่อมรับรส ทำให้กรดในในกระเพาะถูกหลั่งขึ้นมา มีฤทธิ์ทางยาในการขับเหงื่อ ปัสสาวะ และไล่แมลงด้วย
==การสกัดสาร==
เนื่องจากความสามารถในการละลายน้ำต่ำ โดยทั่วไปแล้วพิเพอรีนจะถูกสกัดจากพริกไทยดำโดยใช้ตัวทำละลายอินทรีย์ เช่น ไดคลอโรมีเทน ปริมาณของพิเพอรีนแตกต่างกันไปตั้งแต่ 1–2% ในพริกไทยยาวไปจนถึง 5–10% ในพริกไทยขาวและพริกไทยดำ
ไพเพอรีนยังสามารถเตรียมได้จากโดยใช้การสกัดพริกไทยดำด้วยสารละลายโพแทสเซียมไฮดรอกไซด์ในแอลกอฮอล์เพื่อกำจัดเรซิน (ซึ่งมีคาวิซีน ที่เป็นไอโซเมอร์ของไพเพอรีน) สารละลายจะถูกแยกออกจากสารตกค้างที่ไม่ละลายน้ำและปล่อยทิ้งไว้ข้ามคืน ในช่วงเวลานี้ อัลคาลอยด์จะค่อยๆ ตกผลึกจากสารละลาย
นอกจากนี้ ไพเพอรีนสามารถสังเคราะห์จากไพเพอโรโนอิลคลอไรด์กับพิเพอริดีน
==ปฏิกิริยา==
พิเพอรีนเกิดเกลือได้ จากกรดแก่เท่านั้น platinichloride B4·H2PtCl6 ก่อตัวเป็นเข็มสีส้มแดง ("B" หมายถึงหนึ่งโมลของเบสอัลคาลอยด์ในสูตรนี้และสูตรต่อไปนี้) ไอโอดีนในโพแทสเซียมไอโอไดด์ที่เติมลงในสารละลายแอลกอฮอล์ของเบสโดยมีกรดไฮโดรคลอริกเพียงเล็กน้อยจะให้สารที่มีลักษณะเฉพาะคือ B2·HI·I2 ตกผลึกในเข็มเหล็กสีน้ำเงินที่มีจุดหลอมเหลว 145 °C
พิเพอรีนสามารถถูกไฮโดรไลซ์โดยใช้เบสให้เป็นพิเพอริดีนและกรดพิเพอริกได้
==การค้นพบ==
Piperine ถูกค้นพบในปี 1819 โดย Hans Christian Ørsted ซึ่งแยกได้จากผลของ Piper nigrum ซึ่งเป็นต้นตอของพริกไทยดำและพริกไทยขาว นอกจากนี้ยังพบพิเพอรีนใน Piper longum และ Piper officinarum (Miq.) C. DC (=Piper retrofractum Vahl) สองชนิดเรียกว่าพริกไทยยาว
==ชีวเคมีและด้านการแพทย์==
ส่วนประกอบของความฉุนโดยพิเพอรีนเป็นผลมาจากการกระตุ้นช่องไอออนของช่องไอออนของตัวรับชั่วคราวที่รับรู้ความร้อนและความเป็นกรด TRPV1 และ TRPA1 บนตัวรับความรู้สึกเจ็บปวด ซึ่งเป็นเซลล์ประสาทที่รับรู้ความเจ็บปวด Piperine อยู่ภายใต้การวิจัยเบื้องต้นสำหรับศักยภาพในการส่งผลต่อการดูดซึมของสารประกอบอื่นๆ ในอาหารและผลิตภัณฑ์เสริมอาหาร เช่น ผลที่เป็นไปได้ต่อการดูดซึมของเคอร์คูมิน
==อ้างอิง==
เคมี
สมเด็จพระราชินีฟิลิปปา แห่งเฮโนต์

|-
! พระราชสมภพ
! (ค.ศ. 1314)
! สิ้นพระชนม์
| เดือนสิงหาคม (ค.ศ. 1369) (55 พรรษา)
|-
! พระบรมราชสวามี
| สมเด็จพระเจ้าเอ็ดเวิร์ดที่ 3 แห่งอังกฤษ
|-
! พระราชบุตรและพระราชธิดา
|  [เจ้าชายเอ็ดเวิร์ด เจ้าชายแห่งเวลส์ (เจ้าชายดำ)]]
อิสซาเบลลาแห่งโคซึ
เลดี้โจนแห่งอังกฤษ
ไลโอเนลแห่งอันทเวิร์พ ดยุคแห่งแคลเรนซ์
จอห์นแห่งกอนท์ ดยุคแห่งแลงคาสเตอร์ที่ 1
เอ็ดมันด์แห่งแลงลีย์ ดยุคแห่งยอร์คที่ 1
แมรีดัชเชสแห่งบริตานี
มาร์การเร็ต แพลนทาเจเน็ท เคานเทสแห่งเพมโบรค
ทอมัสแห่งวูดสตอค ดยุคแห่งกลอสเตอร์
|-
! ราชวงศ์
| แพลนทาเจเน็ท
|-
! พระราชบิดา
| เคาท์ วิลเลียม แห่งเฮโนต์
|-
|}
อีธาน ฮอว์ก

อีธาน กรีน ฮอว์ก (Ethan Green Hawke) เกิดเมื่อวันที่ 6 พฤศจิกายน ค.ศ. 1970 ที่ออสติน รัฐเท็กซัส เป็นนักแสดง นักเขียนบท และผู้กำกับภาพยนตร์ชาวอเมริกัน
เมื่ออายุได้ 4 ปี เขามีผลงานครั้งแรกกับภาพยนตร์เรื่อง Explorers (1985) ของโจ แดนเต ในปี 1988 ฮอว์กรับบทในผลงานกำกับของปีเตอร์ เวียร์ ในภาพยนตร์เรื่อง Dead Poets Society ถือเป็นผลงานแจ้งเกิดเรื่องแรกของเขา เขามีผลงานต่อ ๆ มาในภาพยนตร์อย่าง White Fang, A Midnight Clear, Alive, Reality Bites, Before Sunrise, Gattaca, The Newton Boys, Great Expectations และอีกมากมาย ในปี 2001 เขาได้รับการเสนอชื่อเข้าชิงรางวัลแซกอวอร์ด ในสาขานักแสดงชายสมทบยอดเยี่ยมและในรางวัลออสการ์ในสาขานักแสดงชายสมทบชายยอดเยี่ยมจากบทในภาพยนตร์เรื่อง Training Day
ทางด้านชีวิตส่วนตัว ฮอว์กแต่งงานกับนักแสดงสาว อูมา เธอร์แมน ทั้งคู่มีบุตรด้วยกัน 2 คน คือลูกสาวชื่อ มายา เรย์ เธอร์แมน-ฮอว์ก (เกิด 8 กรกฎาคม 1998) และลูกชายชื่อ เลวอน กรีน เธอร์แมน-ฮอว์ก (เกิด 15 มกราคม 2002) ซึ่งทั้งคู่ก็เป็นนักแสดงเช่นเดียวกันกับพ่อแม่ ทั้งคู่แยกทางในปี 2003 และหย่ากันในที่สุดในปี 2005 ฮอล์กแต่งงานใหม่กับอดีตพี่เลี้ยงของลูกเขาที่ชื่อ Ryan Shawhughes ทั้งคู่มีลูกด้วยกันชื่อ Clementine Jane Hawke (เกิด 18 กรกฎาคม 2008)
อีธาน ฮอว์ก ไม่ใช่พี่น้องของ เควิน เบคอน แต่อย่างใด
== อ้างอิง ==
นักแสดงอเมริกัน
บุคคลจากออสติน
ผู้กำกับภาพยนตร์ชาวอเมริกัน
อูมา เธอร์แมน

อุมา กรุณา เธอร์แมน (Uma Karuna Thurman) เกิดวันที่ 29 เมษายน ค.ศ. 1970 เป็นนักแสดง, นางแบบและโปรดิวเซอร์ชาวอเมริกันที่เคยได้รับการเสนอชื่อเข้าชิงรางวัลออสการ์ เธอมีผลงานการแสดงภาพยนตร์ในหลากหลายแนว ไม่ว่าจะเป็นหนังโรแมนติกคอเมดี และดราม่า ไปถึงนวนิยายวิทยาศาสตร์ถึงแอ็กชั่น ผลงานที่เป็นที่รู้จักดีเช่นภาพยนตร์ที่ทำงานร่วมภายใต้การกำกับของเควนติน แทแรนทิโน และผลงานที่เป็นที่รู้จักของเธอเช่น  Dangerous Liaisons (1988), Pulp Fiction (1994), Gattaca (1997) และ Kill Bill (2003–04)
ทางด้านชีวิตส่วนตัวเธอร์แมนสมรสแล้ว 2 ครั้ง ครั้งแรกแต่งงานกับนักแสดงชาวอังกฤษ แกรี โอลด์แมน ในปี 1990 และหย่าร้างในปี 1992 และครั้งที่ 2 นักแสดงชาวอเมริกัน อีธาน ฮอว์ก ในปี 1998 และหย่าร้างในปี 2004 เธอร์แมนมีลูก 2 คนกับฮอว์กคือ ลูกสาวชื่อ มายา เรย์ เธอร์แมน-ฮอว์ก (เกิดปี 1998) และลูกชายชื่อ เลวอน กรีน เธอร์แมน-ฮอว์ก (เกิดปี 2002) ซึ่งทั้งคู่ก็เป็นนักแสดงเช่นเดียวกันกับพ่อแม่ ในปี 2007 เธอมีความสัมพันธ์กับนักการเงินชาวฝรั่งเศส Arpad Busson และหมั้นในปี 2009 มีลูกสาวหนึ่งคนชื่อ โรซาลินด์ อารูชา อาร์คาดินา อัตตาลูน ฟลอเรนซ์ เธอร์แมน-บุสสัน (เกิดปี 2012) และเลิกรากันในปี 2017
== ผลงานด้านการแสดง ==
== อ้างอิง ==
== แหล่งข้อมูลอื่น ==
Uma Thurman at Models.com
นักแสดงอเมริกัน
นางแบบอเมริกัน
นักแสดงภาพยนตร์หญิงชาวอเมริกัน
ชาวอเมริกันเชื้อสายสวีเดน
ชาวอเมริกันเชื้อสายเยอรมัน
บุคคลที่เคยนับถือศาสนาพุทธ
บุคคลจากบอสตัน
ไรโซสเฟียร์

ไรโซสเฟียร์ (Rhizosphere) หมายถึงดินที่เกาะอยู่ตามบริเวณรอบรากพืชหลังจากเขย่าดินที่เกาะอยู่หลวมๆออกไปแล้ว ขนาดของไรโซสเฟียร์ขึ้นกับขนาดของราก พืชที่มีระบบรากฝอยจะมีพื้นที่ผิวมากกว่าระบบรากแก้วบริเวณไรโซสเฟียร์เป็นที่อยู่อาศัยของจุลินทรีย์ และมีการพึ่งพาอาศัยระหว่างรากพืชกับจุลินทรีย์ บริเวณพื้นผิวของรากพืชเรียกว่าไรโซแพลน (Rhizoplane)
ความสัมพันธ์ระหว่างรากพืชกับจุลินทรีย์อีกแบบหนึ่งเรียกว่าไรโซชีท (Rhizosheath)เป็นชั้นหนาของดินที่เกาะกับรากพืชเป็นท่อ ยึดเกกาะกันด้วยสารคล้ายเมือกที่รากพืชหลั่งออกมา ส่วนใหญ่พบในหญ้าทะเลทราย เป็นการปรับตัวของรากพืชเพื่อเพิ่มความชื้น เพิ่มความสัมพันธ์ระหว่างรากกับจุลินทรีย์และเพิ่มการตรึงไนโตรเจน
== ผลของรากพืชต่อจุลินทรีย์ในไรโซสเฟียร์ ==
การดูดน้ำของพืช การปล่อยสารอินทรีย์ลงสู่ดิน เป็นการปรับแต่งสภาพแวดล้อมในดินซึ่งมีผลต่อจำนวนจุลินทรีย์โดยตรง จุลินทรีย์ในบริเวณใกล้รากจะมีมากกว่าบริเวณที่ไกลออกไป จำนวนและชนิดของจุลินทรีย์จะเปลี่ยนแปลงไปตามระยะการเจริญของพืช เพราะสารที่พืชปล่อยออกมาในช่วงชีวิตต่างๆจะไม่เหมือนกัน
สารที่พืชหลั่งออกมาเป็นแหล่งพลังงานและสนับสนุนกิจกรรมของจุลินทรีย์
เป็นแหล่งที่เกิดการตรึงไนโตรเจนของแบคทีเรียที่ไม่ใช้ออกซิเจนในบริเวณไรโซสเฟียร์ที่เป็นดินตะกอน
== ผลของจุลินทรีย์ในไรโซสเฟียร์ต่อพืช ==
ส่งเสริมการเจริญของพืช โดยเพิ่มการหมุนเวียนน้ำและแร่ธาตุ สร้างวิตามินและสารส่งเสริมการเจริญของพืชเช่น ออกซิน จิบเบอเรลลิน ตัวอย่างเช่น ไรโซเบียมในบริเวณไรโซสเฟียร์ของทานตะวันจะเพิ่มความสามารถในการนำไนโตรเจนไปใช้ของทานตะวัน
ต่อต้านเชื้อก่อโรคโดยการแข่งขันหรือโดยการสร้างยาปฏิชีวนะ เช่น เมื่อผสมเชื้อ Azospirillum brasilense ซึ่งเป็นเชื้อในไรโซสเฟียร์ของมะเขือเทศกับเมล็ดมะเขือเทศพร้อมกับ Pseudomonas syringae pv.ซึ่งเป็นเชื้อก่อโรค เมื่อนำเมล็ดไปเพาะ ประชากรของเชื้อก่อโรคน้อยลง ทำให้มะเขือเทศแข็งแรงขึ้น 
ช่วยเปลี่ยนสารที่เป็นพิษต่อพืชให้เป็นสารที่ไม่เป็นพิษ เช่น ข้าวจะมีความสัมพันธ์แบบพึ่งพาอาศัยกับ Beggiatoa โดย Beggiatoaจะเปลี่ยนก๊าซไฮโดรเจนซัลไฟด์ที่เป็นพิษต่อรากพืชไปเป็นซัลเฟตหรือธาตุกำมะถันที่ไม่เป็นพิษ
เพิ่มความสามารถของพืชในการนำแร่ธาตุไปใช้ เช่นเพิ่มการละลายของฟอสเฟต
การร่วมกันสร้างสารอัลลีโลพาที ซึ่งเป็นสารที่พืชปล่อยออกมาสู่สิ่งแวดล้อมและมีผลกระทบต่อพืชอื่น เช่น ทำให้ตายหรือเจริญได้ช้าลง ซึ่งเป็นประโยชน์ต่อพืชในการแก่งแย่งแข่งขันกับพืชอื่น พืชที่สร้างสารอัลลีโลพาทิกได้มักเป็นวัชพืช ผลของสารอัลลีโลพาทิกแบ่งได้เป็น 2 แบบคือ 
* ผลกระทบปฐมภูมิ เศษซากพืชถูกจุลินทรีย์ย่อยสลาย ทำให้สารเหล่านี้แพร่กระจายไป
* ผลกระทบทุติยภูมิ พืชสร้างสารและปล่อยออกมายับยั้งการเจริญของพืชข้างเคียง
เพิ่มความทนทานต่อสิ่งแวดล้อมและการเจริญในสภาวะที่ไม่เหมาะสม เช่น การเจริญในดินที่ปนเปื้อนน้ำมัน
== อ้างอิง ==
Atlas, R., and Bartha, R. 1998. Microbial Ecology Fundamental and Application. 4th ed. Addison Wesley Longman, Inc.
==แหล่งข้อมูลอื่น==
Digging in the Dirt: Is the Study of the Rhizosphere Ripe for a Systems Biology Approach? - A review from the Science Creative Quarterly (retrieved December 4, 2006)
สรีรวิทยาของพืช
พีเพิล (นิตยสาร)

พีเพิล (People หรือชื่อเต็ม People Weekly) เป็นนิตยสารอเมริกันรายสัปดาห์ ในรูปแบบเนื้อหาเกี่ยวกับคนดัง บุคคลที่มีเรื่องราวน่าสนใจ พิมพ์โดย Time Inc. ในปี 2006 มียอดขาย 3.75 ล้าน และมียอดขายประมาณ $1.5 พันล้านดอลลาร์สหรัฐ และยังได้ชื่อเป็น "นิตยสารประจำปี" จาก  Advertising Age เมื่อเดือนตุลาคม 2005 สำหรับบทบรรณาธิการยอดเยี่ยม การจำหน่ายและการโฆษณา พีเพิล ติดอันดับ 6 ของการจัดอันดับหัวข้อ "A-list"  จัดโดย Advertising Age และ อันดับ 3 ในหัวข้อ  "Brand Blazers" จัดโดย Adweek ในเดือนตุลาคม 2006
เนื้อหาของนิตยสารเป็นรูปแบบกอสซิปดารา นิตยสาร พีเพิล ยังเป็นที่รู้จักในการจัดอันดับประจำปีในหัวข้อ/ฉบับ "บุคคลหล่อ-สวยที่สุด", "ชุดแต่งงานเยี่ยม/แย่ ที่สุด" และ "ผู้ชายเซ็กซี่ที่สุดที่ยังมีชีวิตอยู่"
== อ้างอิง ==
นิตยสารอเมริกัน
นิตยสารผู้มีชื่อเสียง
นิตยสารรายสัปดาห์
เควิน โนลัน

เควิน แอนโทนี แจนซ์ โนลัน (Kevin Anthony Jance Nolan; เกิด 24 มิถุนายน ค.ศ. 1982) เป็นอดีตนักฟุตบอลและผู้ฝึกสอนชาวอังกฤษ ปัจจุบันเป็นผู้ฝึกสอนให้กับเวสต์แฮมยูไนเต็ด
== ประวัติ ==
เควิน โนลัน มีชื่อเต็มว่า เควิน แอนโทนี แจนซ์ โนลัน เกิดเมื่อวันที่ 24 มิถุนายน ค.ศ. 1982 ที่ลิเวอร์พูล ประเทศอังกฤษ โนลันแต่งงานแล้วกับฮาร์ลีย์ มีลูกสาว 1 คนเกิดมาในปี 2006 คือ จัสมิน อลิสซาเบส
โนลัน เริ่มเล่นฟุตบอลจริงจังกับ สโมสรฟุตบอลเด็ก ของทีมลิเวอร์พูล ตอนอายุ 14 ปี ต่อมาโนลันถูกเพื่อนชวนให้ไปลองเล่นกับ เยาวชนโบลตัน ตอนอายุ 16 ปี และโอกาสเซ็นสัญญากับ สโมสรแบบปีต่อปี เขาได้เซ็นสัญญาอาชีพเมื่ออายุ 17 ปี และได้ลงเล่นทีมชุดใหญ่ในปีนั้น
ปีแรกกับโบลตันที่ได้ขึ้นพรีเมียร์ลีก ในปี 2001 เขายิงได้ทั้งหมด 8 ประตู และ 2 ลูกมาจากนัดเปิดสนามกับเลสเตอร์ ฤดูกาลต่อมาเขายิงประตูชัยเหนือแมนเชสเตอร์ยูไนเต็ด ซึ่งเป็นทีมโปรดของเขา ในเกมที่โบลตันสามารถบุกไปเอาชนะแมนฯยูไนเต็ดได้ 1-0 จน เซอร์ อเล็กซ์ เฟอร์กูสัน ต้องส่งแมวมองมาจับตาดูฟอร์มของโนลัน
โนลันลงเล่นกับโบลตันเกือบ 10 ปี รวม 10 ฤดูกาล ลงเล่น 323 นัด ยิง 49 ประตู และลงเล่นให้กับทีมชาติอังกฤษ ชุดอายุไม่เกิน 21 ปี ไป 2 นัด แต่โนลันยังไม่เคยติดทีมชาติชุดใหญ่
จนกระทั่งในวันที่ 29 มกราคม ค.ศ. 2009 โนลันตัดสินใจย้ายไปร่วมทีมนิวคาสเซิลยูไนเต็ด ด้วยค่าตัว 4 ล้านปอนด์ และได้รับเบอร์ 4 ซึ่งเป็นเบอร์เดิมที่เขาใส่ตอนอยู่กับหลังจากที่นิวคาสเซิลตกชั้นลงไปเล่นแชมเปี้ยนชิพโนลันได้ยิงประตูแรกได้สำเร็จในนัดที่ชนะคริสตัล พาเลซก่อนที่จะยิงแฮตทริคได้ในเกมส์ที่พบกับอิปสวิส ทาวน์โบลตัน
== สถิติ ==
|-
|1999-00||rowspan="10"|โบลตัน||rowspan="2"|ดิวิชันหนึ่ง||4||0||colspan="2"|-||colspan="2"|-||colspan="2"|-||4||0
|-
|2000-01||33||1||4||2||colspan="2"|-||colspan="2"|-||37||3
|-
|2001-02||rowspan="8"|พรีเมียร์ลีก||35||8||2||0||2||0||colspan="2"|-||39||8
|-
|2002-03||33||1||2||0||1||0||colspan="2"|-||36||1
|-
|2003-04||37||9||2||1||5||2||colspan="2"|-||44||12
|-
|2004-05||36||4||4||0||2||0||colspan="2"|-||42||4
|-
|2005-06||36||9||3||0||2||0||7||2||48||11
|-
|2006-07||31||3||2||1||1||1||colspan="2"|-||34||5
|-
|2007-08||33||5||colspan="2"|-||1||0||5||0||39||5
|-
|2008-09||20||0||1||0||1||1||colspan="2"|-||22||1
|-
|2008-09||rowspan="1"|นิวคาสเซิล||rowspan="1"|พรีเมียร์ลีก||11||0||colspan="2"|-||colspan="2"|-||colspan="2"|-||11||0
307||40||20||4||15||4||12||2||354||50
307||40||20||4||15||4||12||2||354||50
|}
== อ้างอิง ==
นักฟุตบอลชาวอังกฤษ
ผู้เล่นสโมสรฟุตบอลนิวคาสเซิลยูไนเต็ด
ผู้เล่นในพรีเมียร์ลีก
ผู้เล่นสโมสรฟุตบอลโบลตันวอนเดอเรอส์
บุคคลจากลิเวอร์พูล
นักฟุตบอลจากลิเวอร์พูล
Before Valentine ก่อนรัก...หมุนรอบตัวเรา

Before Valentine ก่อนรัก...หมุนรอบตัวเรา เป็นภาพยนตร์ไทยแนวรัก โรแมนติก ที่ออกฉายวันที่ 5 กุมภาพันธ์ พ.ศ. 2552 กำกับโดย ทรงศักดิ์ มงคลทอง, พรชัย หงษ์รัตนาภรณ์ และ เสรี พงศ์นิธิ นำแสดงโดย ธนฉัตร ตุลยฉัตร, ธนกฤต พานิชวิทย์, ไดอาน่า จงจินตนาการ, จตุรงค์ มกจ๊ก, วราพรรณ หงุ่ยตระกูล, เกล้าแก้ว สินเทพดล, เปรม บุษราคัมวงศ์
ภาพยนตร์ทำรายได้ 28.25 ล้านบาท
== เรื่องย่อ ==
“โจ๊ก” เด็กวัยรุ่นหน้าตาธรรมดาๆ และไม่มีความมั่นใจในตัวเอง แต่กลับมีความรักเกิดขึ้นกับ“จิ๊บ”เพื่อนสนิทที่เป็นถึงดาวโรงเรียน เมื่อต้องสารภาพรักกับเพื่อนสนิทใครคิดว่าง่าย ก่อนวาเลนไทน์จะมาถึง โจ๊กจะเป็นคนที่อยู่ในใจของจิ๊บ หรือ จะเป็นได้แค่เพื่อนสนิทต่อไป
“สุธี” กับ “ชิดชนก” รักๆเลิกๆ กันมาตั้งแต่เรียนมหาลัยด้วยกัน ชิดชนกตัดสินใจที่จะแยกทางจากสุธีเพื่อไปมีคนรักใหม่สร้างครอบครัวกันอย่าง มีความสุข ในขณะที่สุธีกลับมีความตั้งใจที่จะขอเธอแต่งงาน …ความรักของเค้าและเธอ จะยังมีบทดำเนินต่อไปหรือจะจบลงแค่วันนี้...ก่อนวันวาเลนไทน์
“เฮีย” กับ “เจ๊” แต่งงานกันมาสิบปี เปิดร้านขายดอกไม้ด้วยกัน แต่ไม่เคยพูดจาภาษาดอกไม้ใส่กันเลย ต่างละเลยที่จะแสดงความรักต่อกันจนใครๆ ต่างก็คิดว่า สงสัยคนคู่นี้จะถูกจ้างให้มาอยู่ด้วยกัน เฮียที่เบื่อเจ๊มาก จึงตัดสินใจสานสัมพันธ์ที่ดีกับสาวสวยที่ทำงานอยู่ร้านเน็ตคาเฟ่ฝั่งตรงข้าม ร้านดอกไม้ของเฮีย...แล้วความรักของคนทั้งสองที่มีมายาวนานจะสิ้นสุดลงหรือ ไม่ อะไรจะเป็นคำตอบของคนคู่นี้
“แจ๊ค” กับ “แหม่ม” เป็นแฟนกันมานาน ทั้งคู่รักกันดีแสดงความรักที่มีต่อกันอย่างสม่ำเสมอ และพร้อมที่จะสร้างครอบครัวด้วยกัน ก่อนถึงวันวาเลนไทน์มีเหตุการณ์ที่ทำให้แหม่มเข้าใจผิดว่าแจ๊คแอบนอกใจ แหม่มจึงประชดแจ๊คด้วยการคิดจะไปคบค้าสมาคมกับชายอื่น...เมื่ออุปสรรคของ ความรัก คือความเข้าใจผิด ที่เกิดขึ้นในก่อนวันแห่งความรักจะมาถึง ความรักของทั้งคู่จะลงเอยอย่างไร
== นักแสดง ==
ธนฉัตร ตุลยฉัตร ( อาร์ตี้ ) รับบท โจ๊ก
เปรม บุษราคัมวงษ์ รับบท แจ็ค
ธนกฤต พานิชวิทย์( ว่าน ) รับบท สุธี
จตุรงค์ พลบูรณ์ (มกจ๊ก) รับบท เฮีย
เกล้าแก้ว สินเทพดล( จีน ) รับบท จิ๊บ
ไดอาน่า จงจินตนาการ (ได๋ ) รับบท ชิดชนก
วราพรรณ หงุ่ยตระกูล( แจง ) รับบท เจ๊
สิตา ธนัญโชติการ ( องุ่น ) รับบท แหม่ม
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
Before Valentine ก่อนรัก...หมุนรอบตัวเรา (Before Valentine) 
ภาพยนตร์ไทย
ภาพยนตร์ที่ออกฉายในปี พ.ศ. 2552
ปลาสร้อยน้ำผึ้ง

ปลาสร้อยน้ำผึ้ง (Chinese algae eater, Honey sucker, Sucking loach; )  ปลาน้ำจืดชนิดหนึ่ง มีชื่อวิทยาศาสตร์ในวงศ์ปลาสร้อยน้ำผึ้ง (Gyrinocheilidae) มีรูปร่างเรียวทรงกระบอก แบนข้างเล็กน้อย ส่วนหัวค่อนข้างใหญ่ ตาเล็ก ปากอยู่ด้านล่างของจะงอยปาก มีสีพื้นลำตัวสีน้ำตาลเขียวมีลายแถบสีคล้ำพาดยาวตามลำตัวและมีจุดสีดำกระจายอยู่ทั่ว  ตัวผู้เมื่อเจริญวัยขึ้นจะมีปุ่มคล้ายเม็ดสิวขึ้นตามหน้าและริมฝีปากบน  มีลักษณะสำคัญ คือมีช่องเล็ก ๆ อยู่ด้านบนสุดของช่องเหงือก ริมฝีปาก มีลักษณะเป็นแผ่นดูดรูปกลมใช้ดูดกินตะไคร่น้ำตามพื้นหิน และ ทราย แล้วหายใจโดยใช้น้ำผ่านเข้าช่องเปิดด้านบนฝาปิดเหงือก แล้วออกมาทางด้านข้าง แทนที่จะใช้ปากสูบน้ำเข้าอย่างปลาทั่ว ๆ ไป
หากินอยู่ตามท้องน้ำ พบได้ทั่วไปในแหล่งน้ำต่าง ๆ ทั้งแหล่งน้ำหลากและที่ราบลุ่ม ขนาดความยาวเต็มที่ 30 เซนติเมตร กินอาหารจำพวกตะไคร่น้ำ, ซากพืช, ซากสัตว์ และสัตว์น้ำขนาดเล็กทั่วไป พบตั้งแต่ภาคใต้ของประเทศจีน ในประเทศไทยพบได้ทุกภาคและพบไปจนถึงมาเลเซีย
ปลาสร้อยน้ำผึ้ง ในอดีตขึ้นชื่อมากในแง่ของการนำไปทำเป็นน้ำปลาที่มีรสชาติดี เป็นของขึ้นชื่อของจังหวัดราชบุรีในชื่อ "น้ำปลาปลาสร้อยน้ำผึ้ง" และใช้เนื้อบริโภคอีกด้วย นอกจากนี้ยังนิยมเลี้ยงเป็นปลาตู้ เพื่อใช้ทำความสะอาดตู้ด้วยการกินเศษอาหารหรือตะไคร่น้ำ ปัจจุบัน นิยมเพาะพันธุ์เป็นปลาเผือกหรือปลาที่มีร่างกายสั้นกว่าปกติอีกด้วย  รวมถึงยังนำไปในกิจการฟิชสปาหรือสปาปลาแทนที่ปลาเลียหินได้อีกด้วย
ชื่ออื่น ๆ เรียกว่า "ปลาน้ำผึ้ง" หรือ "ปลาผึ้ง" หรือ "ปลาลูกผึ้ง" หรือ "ปลามูด", "ปลาอีดูด", "ปลายาลู่" หรือ "ปลาปากใต้" 
== อ้างอิง ==
== แหล่งข้อมูลอื่น ==
รูปและข้อมูลปลาสร้อยน้ำผึ้ง
ปลาตู้
ปลาน้ำจืด
ปลาที่พบในประเทศไทย
ปลาที่พบในลุ่มแม่น้ำเจ้าพระยา
ปลาที่พบในลุ่มแม่น้ำสาละวิน
ปลาที่พบในลุ่มแม่น้ำโขง
ปลาที่พบในลุ่มแม่น้ำแม่กลอง
ปลาที่พบในลุ่มแม่น้ำบางปะกง
ปลาที่พบในลุ่มแม่น้ำน่าน
ปลาที่พบในลุ่มแม่น้ำตาปี
ปลาน้ำตกและลำธาร
วงศ์ปลาสร้อยน้ำผึ้ง
โลกีย์

โลกีย์ - โลกิยะ แปลว่า ยังเกี่ยวข้องกับโลก, เรื่องทางโลก, ธรรมดาโลก, ใช้ว่า โลกีย์ หรือ โลกิยะ ก็มี
โลกิยะ หมายถึงภาวะความเป็นไปที่ยังวนเวียนอยู่ในภพสาม คือ กามภพ รูปภพ อรูปภพ คือยังเกี่ยวข้องอยู่กับเรื่องกาม ตัณหา ทิฏฐิ อวิชชา
โลกิยะ เป็นคำใช้คู่กับ โลกุตระ ซึ่งแปลว่า พ้นโลก, เหนือโลก
โลกิยะ ที่ใช้ในรูปของโลกีย์ ในทางโลกมักใช้หมายถึงเรื่องเกี่ยวกับกามารมณ์ คือ รูป เสียง กลิ่น รส สัมผัส เช่นใช้ว่า กามโลกีย์ คาวโลกีย์
== ดูเพิ่ม ==
โลกุตระ
โลกธรรม ๘
==อ้างอิง==
พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
คำศัพท์ศาสนาพุทธ
รายชื่อภาพเขียนโดยเลโอนาร์โด ดา วินชี

รายชื่อภาพเขียนโดยเลโอนาร์โด ดา วินชี เป็นรายการภาพเขียนสีน้ำมันและจิตรกรรมฝาผนังที่เขียนโดยเลโอนาร์โด ดา วินชี จิตรกรสมัยเรอเนซองส์คนสำคัญชาวอิตาลี มีภาพเขียนทั้งหมดด้วยกันสิบห้าชิ้นที่ระบุว่าเป็นงานเขียนของเลโอนาร์โด ดา วินชี ซึ่งรวมทั้งจิตรกรรมแผง, จิตรกรรมฝาผนัง, ภาพร่าง และงานที่ยังอยู่ในระหว่างการตระเตรียม ภาพเขียนหกภาพยังไม่เป็นที่ตกลงกันแน่นอนว่าเขียนโดยเลโอนาร์โดหรือไม่ สี่ภาพเพิ่งได้รับการยืนยันว่าเลโอนาร์โดเป็นผู้เขียนและอีกสองภาพหายไป
ในบรรดาภาพเขียนทั้งหมดไม่มีภาพใดที่เลโอนาร์โด ดา วินชีลงชื่อ ฉะนั้นการที่จะบ่งว่าเป็นงานเขียนของเลโอนาร์โดหรือไม่ จึงขึ้นอยู่กับการศึกษาและการวิจัยของผู้เชี่ยวชาญ การที่เลโอนาร์โด มีผลงานเพียงไม่กี่ชิ้นก็อาจจะเป็นเพราะเป็นผู้มีความสนใจในสิ่งรอบตัวต่าง ๆ และความชอบทดสอบสิ่งใหม่ ๆ นอกจากนั้นยังชอบผัดวันประกันพรุ่ง แต่กระนั้นงานของเลโอนาร์โดก็เป็นงานที่มีความสำคัญเป็นอันมากในทางศิลปะและมีอิทธิพลต่อจิตรกรอื่น ๆ
== ภาพเขียนที่เชื่อว่าเขียนโดยเลโอนาร์โด ดา วินชี ==
== งานที่เพิ่งบ่งว่าเป็นงานของเลโอนาร์โด ==
== งานที่หายไป ==
== อ้างอิง ==
== ดูเพิ่ม ==
เลโอนาร์โด ดา วินชี
ภาพเขียนสีน้ำมัน
จิตรกรรมฝาผนัง
จิตรกรรม
*
ศิลปะเกี่ยวกับพระแม่มารีย์
จิตรกรรมสีน้ำมัน
ภาพเหมือน
จิตรกรรมสมัยฟื้นฟูศิลปวิทยา
ศิลปะเกี่ยวกับพระเยซู
ศิลปะเกี่ยวกับนักบุญ
ศิลปะเกี่ยวกับแม่พระและพระกุมาร
ศิลปะคริสเตียน
ดา วินชี
ปีเอตะ (ทิเชียน)

ปีเอตะ (Pietà) เป็นภาพเขียนสีน้ำมันภาพสุดท้ายที่เขียนโดยทิเชียนจิตรกรสมัยเรอเนซองส์คนสำคัญชาวอิตาลี ที่ปัจจุบันตั้งแสดงอยู่ที่หอแสดงภาพอัคคาเดเมียที่เวนิสในประเทศอิตาลี
“ปีเอตะ” เป็นงานที่เขียนระหว่างปี ค.ศ. 1575–1576 เป็นภาพพระแม่มารีประคองร่างพระเยซูโดยมีนิโคเดอมัส (Nicodemus) คุกเข่าช่วยอยู่ข้าง&thinsp;ๆ ฉากหลังเป็นมุขโค้งใหญ่แบบแมนเนอริสม์ นิโคเดอมัสอาจจะเป็นภาพเหมือนตนเองของทิเทียนที่เป็นสัญลักษณ์ในการมองเห็นความตายที่จะมาถึงบนใบหน้าของพระเยซู ทางด้านซ้ายเป็นนักบุญแมรี แม็กดาเลนที่ทำให้โครงสร้างของภาพเป็นสามเหลี่ยมอย่างอุดมคติ
ภาพเหมือนอีกภาพหนึ่งในรูปคือภาพของโอราซิโอลูกชายของทิเชียนที่อยู่ที่ฐานคอลัมน์ด้านหนึ่งของมุข เชื่อกันว่าเป็นภาพเขียนภาพสุดท้ายของทิเชียน คำจารึกตรงมุมล่างบ่งว่าเขียนเสร็จโดยปาลมา จิโอวาเน (Palma Giovane)
การใช้สีมืดและทึมและลักษณะที่ดูเหมือนจะเป็นภาพที่ยังเขียนไม่เสร็จ ช่วยเพิ่มบรรยากาศทางอารมณ์ที่โศกเศร้าของเนื้อหาของภาพยิ่งขึ้น
== อ้างอิง ==
=== บรรณานุกรม ===
"Accademia": Nepi Sciré, Giovanna & Valcanover, Francesco, Accademia Galleries of Venice, Electa, Milan, 1985, .
Freedburg, Sidney J., Painting in Italy, 1500–1600, 3rd edn. 1993, Yale, .
Hale, Sheila, Titian, His Life, 2012, Harper Press, .
Jaffé, David (ed.), Titian, The National Gallery Company/Yale, London 2003, .
.
Rosand, David, Painting in Sixteenth-Century Venice: Titian, Veronese, Tintoretto, 2nd ed 1997, Cambridge UP .
Steer, John, Venetian painting: A concise history, 1970, London: Thames and Hudson (World of Art), .
==ดูเพิ่ม==
ทิเชียน
ภาพเขียนสีน้ำมัน
ภาพเหมือน
ทุกขกิริยาของพระเยซู
ชีวิตของพระเยซู
จิตรกรรมในคริสต์ทศวรรษ 1570
ทิเชียน
จิตรกรรมสีน้ำมัน
ภาพเหมือนตนเอง
จิตรกรรมสมัยฟื้นฟูศิลปวิทยา
จิตรกรรมจริตนิยม
ศิลปะเกี่ยวกับพระเยซู
ศิลปะเกี่ยวกับพระแม่มารีย์
ศิลปะเกี่ยวกับนักบุญ
ศิลปะเกี่ยวกับแม่พระและพระกุมาร
ฟุตบอลถ้วยพระราชทานประเภท ก. ประจำปี 2551

ฟุตบอลถ้วยพระราชทาน ก ประจำปี พ.ศ. 2551 เป็นการแข่งขัน ฟุตบอลชิงถ้วยพระราชทานประเภท ก. ครั้งที่ 74 ซึ่งเป็นการแข่งขันฟุตบอลประจำปี โดยนำสโมสรชนะเลิศฟุตบอล ไทยลีก และ รองชนะเลิศฟุตบอลไทยลีก เมื่อฤดูกาลที่แล้วมาแข่งขัน โดยทำการแข่งขันที่ สนามศุภชลาศัย กรุงเทพมหานคร ในวันที่ 1 มีนาคม 2552 โดยเป็นการชิงชนะเลิศกันระหว่าง สโมสรฟุตบอลการไฟฟ้าส่วนภูมิภาค ชนะเลิศไทยแลนด์พรีเมียร์ลีก ฤดูกาล 2551 กับ สโมสรฟุตบอลชลบุรี รองชนะเลิศ ไทยแลนด์พรีเมียร์ลีก ฤดูกาล 2551 โดยผลการแข่งขันเป็นทาง สโมสรฟุตบอลชลบุรี เอาชนะทาง สโมสรฟุตบอลการไฟฟ้าส่วนภูมิภาค ไปได้ 1-0 จากประตูของ สุรีย์ สุขะ ในนาทีที่ 75
==รายละเอียดการแข่งขัน==
{| width=92% |
|-
|
|
|}
{| width="100%"
|valign="top" width="50%"|
|valign="top"|
|valign="top" width="50%"|
|}
{| width=100% style="font-size: 90%"
| width=50% valign=top|
คณะผู้ตัดสิน
ผู้ช่วยผู้ตัดสิน:
* อรรถกร เวชการ
* วิโรจน์ อ่อนโก้ก
ผู้ตัดสินที่ 4:  ประยูร วีระพูล
| width=50% valign=top|
กติกา
90 นาที
ดวลยิงจุดโทษตัดสินถ้าในเวลาเสมอกัน
|}
==ดูเพิ่มเติม==
ไทยแลนด์พรีเมียร์ลีก ฤดูกาล 2551
==อ้างอิง==
ฟุตบอลในประเทศไทยปี พ.ศ. 2552
การแข่งขันฟุตบอลในประเทศไทย
การแข่งขันกีฬาในกรุงเทพมหานคร
ปาฏิปุคคลิกทาน

ปาฏิปุคคลิกทาน (ปฏิปุคฺคลิกทาน) เป็นศัพท์ในพระสูตร เป็นชื่อเรียกการถวายทานแก่พระภิกษุอย่างหนึ่ง โดยเฉพาะเจาะจงตัวผู้รับถวายสิ่งของ เช่น ถวายเฉพาะเจาะจงตัวพระภิกษุที่ตนเคารพนับถือ หรือที่ตนตั้งใจไว้ก่อนแล้วโดยเจตนาจำเพาะเจาะจง เช่น จะถวายแก่พระภิกษุรูปหนึ่งรูปใดผู้ทรงพรรษากาลที่ตนพบก่อน (โดยละเว้นพระภิกษุผู้นวกะ) เป็นต้น
ปาฏิปุคคลิกทาน เป็นทานถวายแก่พระภิกษุที่พระพุทธเจ้าตรัสไว้ว่ามีอานิสงส์ไม่มาก ดังที่พระพุทธเจ้าตรัสไว้ใน ทักขิณาวิภังคสูตร ว่า ดูก่อนอานนท์!... ก็แต่ว่าเราไม่กล่าวโดยปริยายใดๆ เลยถึงการให้เฉพาะจงตัวบุคคล (ปาฏิปุคคลิกทาน) ว่ามีผลมากกว่าทักษิณาที่เป็นไปในสงฆ์ (สังฆทาน)
== ดูเพิ่ม ==
การถวายทักษิณาทานที่เป็นไปในสงฆ์ เป็น สังฆทาน
== อ้างอิง ==
พระสงฆ์
ทานพิธีในศาสนาพุทธ
คำศัพท์ศาสนาพุทธ
KY

KY, Ky, ky ฯลฯ อาจหมายถึง
เค-วาย เจลลี (K-Y jelly) ยี่ห้อเจลหล่อลื่น
รัฐเคนทักกี สหรัฐอเมริกา
รหัสภาษา ISO 639-1 ของภาษาคีร์กีซ (ky)
รหัสประเทศ ISO 3166-1 alpha-2 ของหมู่เกาะเคย์แมน (KY)
.ky โดเมนอินเทอร์เน็ตระดับบนสุดของหมู่เกาะเคย์แมน
รหัสสายการบิน IATA ของแอร์เซาตูเมแอนด์ปรินซิปี
คาปุสตินยาร์ ฐานยิงจรวดของรัสเซีย
Nguyễn Cao Kỳ อดีตนายกรัฐมนตรีเวียดนามใต้
หอศิลป์แห่งชาติ (ลอนดอน)

หอศิลป์แห่งชาติ (National Gallery) เป็นพิพิธภัณฑ์ที่ตั้งอยู่ในกรุงลอนดอนในอังกฤษ ก่อตั้งเมื่อปี ค.ศ. 1824 เป็นที่แสดงและเก็บรักษาจิตรกรรมกว่า  2,300 ภาพจากตั้งแต่กลางคริสต์ศตวรรษที่ 13 จนถึงปี ค.ศ. 1900
หอศิลป์แห่งชาติเริ่มก่อตั้งเมื่อรัฐบาลซี้อภาพเขียน 36 ภาพจากนายธนาคาร จอห์น จูเลียส แองเกอร์สไตน์ (John Julius Angerstein) ในปี ค.ศ. 1824 หลังจากนั้นลักษณะการสะสมก็ขึ้นอยู่กับผู้อำนวยการของหอศิลป์ โดยเฉพาะชาลส์ ล็อก อีสต์เลค (Charles Lock Eastlake) และโดยการอุทิศเงินส่วนบุคคลซึ่งเป็นจำนวนประมาณสองในสามของภาพในหอศิลป์ ฉะนั้นจำนวนภาพจึงไม่มากนักเมื่อเทียบกับพิพิธภัณฑ์แห่งชาติของประเทศอื่นๆ ในทวีปยุโรปแต่สมบูรณ์แบบในด้านเนื้อหา และเคยได้ชื่อว่าเป็นพิพิธภัณฑ์ในจำนวนไม่กี่พิพิธภัณฑ์ที่เป็นแสดงภาพเขียนอย่างถาวร แต่ในปัจจุบันข้ออ้างนี้ไม่เป็นความจริงแล้ว
== อ้างอิง ==
== ดูเพิ่ม ==
งานสะสมของหอศิลป์แห่งชาติ, ลอนดอน
== แหล่งข้อมูลอื่น ==
เว็บไซต์อย่างเป็นทางการของหอศิลป์แห่งชาติ 
สิ่งก่อสร้างในคริสต์ทศวรรษ 1830
พิพิธภัณฑ์ในลอนดอน
สถานที่ท่องเที่ยวในอังกฤษ
พิพิธภัณฑ์ศิลปะและหอศิลป์
สิ่งก่อสร้างในนครเวสต์มินสเตอร์
ไซโบทรอน

ไซโบทรอน (Cybotron) เป็นวงแนวอีเล็คโทรใน ต้นทศวรรษที่1980s  ประกอบด้วยสมาชิก Juan Atkins และ Richard Davis
== ผลงานอัลบั้ม ==
Enter (1983)
Empathy (1993)
Cyber Ghetto (1995)
Motor City Machine Music (2005)
== ซิงเกิล ==
Clear (1982)
Cosmic Cars (1983)
Techno City (1984)
R-9 (1985)
กลุ่มดนตรีสัญชาติอเมริกัน
กลุ่มดนตรีที่ก่อตั้งในปี พ.ศ. 2523
เดอะโพรดิจี

เดอะโพรดิจี (The Prodigy) เป็นวงดนตรีแนวอีเลคโทรนิก้าสัญชาติอังกฤษ ก่อตั้งโดย เลียม ฮาวเลตต์ ตั้งแต่ พ.ศ. 2533
== ซิงเกิล ==
1991: "What Evil Lurks"
1991: "Charly"
1991: "Everybody in the Place"
1992: "Fire/Jericho"
1992: "Out of Space"
1993: "Wind It Up (Rewound)"
1993: "One Love"
1994: "No Good (Start the Dance)"
1994: "Voodoo People"
1995: "Poison"
1996: "Firestarter"
1996: "Breathe"
1997: "Smack My Bitch Up"
2004: "Girls"
2004: "Hotride"
2005: "Spitfire"
2005: "Voodoo People (Pendulum Remix)"
2008: "Invaders Must Die"
2009: ''"Omen"
== แหล่งข้อมูลอื่น ==
กลุ่มดนตรีแดนซ์สัญชาติอังกฤษ
กลุ่มดนตรีที่ก่อตั้งในปี พ.ศ. 2533
หอศิลป์แห่งชาติ (วอชิงตัน ดี.ซี.)

หอศิลป์แห่งชาติ  (National Gallery of Art) เป็นพิพิธภัณฑ์ศิลปะแห่งชาติที่ตั้งอยู่ที่กรุงวอชิงตัน ดี.ซี.ในประเทศสหรัฐอเมริกา ก่อตั้งเมื่อปี ค.ศ. 1938 โดยรัฐสภาคองเกรส พร้อมกับกองทุนสำหรับสิ่งก่อสร้างและงานศิลปะจำนวนพอสมควรที่อุทิศโดย แอนดรู ดับเบิลยู เมลลอน (Andrew W. Mellon) และงานศิลปะที่อุทิศโดย เลสซิง เจ โรเซ็นวอลด์ (Lessing J. Rosenwald), ศิลปะอิตาลีจากแซมูเอล เฮนรี เครสส์ (Samuel Henry Kress), ประติมากรรมและจิตรกรรมอีกมากกว่า 2,000 ชิ้น, และงานพอร์ซิเลนจากโจเซฟ อี ไวด์เนอร์ (Joseph E. Widener) การอุทิศงานศิลปะเช่นนี้ทำให้หอศิลป์แห่งชาติ (วอชิงตัน ดี.ซี.) เป็นหอศิลป์ที่เป็นเจ้าของงานศิลปะที่ดีที่สุดที่หนึ่งในโลก
== ดูเพิ่ม ==
งานสะสมของหอศิลป์แห่งชาติ, วอชิงตัน ดี.ซี.
พิพิธภัณฑ์
วอชิงตัน ดี.ซี.
== อ้างอิง ==
== แหล่งข้อมูลอื่น ==
งานแสดงศิลปะที่หอศิลป์แห่งชาติ (วอชิงตัน ดี.ซี.)
งานแสดงศิลปะออนไลน์ที่หอศิลป์แห่งชาติ (วอชิงตัน ดี.ซี.) 
พิพิธภัณฑ์ในสหรัฐ
สถานที่ท่องเที่ยวในสหรัฐ
สิ่งก่อสร้างในวอชิงตัน ดี.ซี.